প্রকাশ : ১৫ সেপ্টেম্বর ২০১৯, ১৯:০৫
সরকারি প্রাথমিক বিদ্যালয়ের সহকারী শিক্ষক নিয়োগের লিখিত পরীক্ষার ফল তৈরির কার্যক্রম শেষ হয়েছে। সব আনুষ্ঠানিকতা শেষে রোববার (১৫ সেপ্টেম্বর) ফলাফল প্রকাশ করা হতে পারে বলে প্রাথমিক ও গণশিক্ষা মন্ত্রণালয় থেকে আভাস পাওয়া গেছে।
প্রাথমিক ও গণশিক্ষা মন্ত্রণালয়ের একজন কর্মকর্তা বলেন, আজ রোববার সহকারী শিক্ষক নিয়োগের লিখিত পরীক্ষার ফলাফল প্রকাশ করা হতে পারে। সব আনুষ্ঠানিকতা সম্পন্ন হয়েছে। ফল প্রকাশের জন্য মন্ত্রণালয় ও প্রাথমিক শিক্ষা অধিদফতরের কর্মকর্তারা বুয়েটে অবস্থান করছেন। রাত ৮টার মধ্যে লিখিত পরীক্ষার চার ধাপের ফল একত্রে প্রকাশ করার সিদ্ধান্ত নেয়া হয়েছে।